เดินผ่านแวปๆ มองเห็นรูปปู หน้าตาคุ้นๆ -  Crab and Craw สาขาใหม่ที่ห้างพาราก้อน พร้อมกับเมนู Set lunch เลยของแวะมาลองซักหน่อย เมนูหลากหลายดีค่ะ ราคากลางๆ ไปจนถึงสูงๆ รสชาติแบบอเมริกันจ๋าที่ต้องมาลองค่ะ 

สาขานี้ตั้งอยู่ ฝั่งเดียวกับร้าน Vanilla ตรงข้ามกับร้าน Simply W มีประมาณ 30-40 ที่นั่ง บรรยากาศจะต่างกับที่ Emquartier ที่ดูเป็นร้านมากกว่า  แต่รายการอาหาร ทางร้านบอกว่าไม่แตกต่างกัน แถมรายการ Set lunch ยังมีให้เลือกมากกว่า สาขานี้พึ่งเปิดเมื่อวันที่ 30.12.15  มามื้อกลางวันคนไม่เยอะเท่าไร 

Set Lunch เฉพาะวันธรรมดา มีรายการให้เลือกเยอะดีค่ะ จะมีเป็น Pasta หรือ ขนมปังแบบ ฑoll ที่อย่างมาพร้อม Side dish ราคามีเริ่มต้นประมาณ 290 - 950 บาท แล้วแต่เลือกนะค่ะ พื้นฐาน หอย กุ้ง ปู และ Lobster สิ่งที่น่าสนใจคือ Side dish ที่มีให้เลือกมากกว่า 7 รายการ; Clamp Chowder, Green Salad, Corn on the CoBB, Garlic bread, Fries and Baked spinach 

Spicy Clam Linguine  (290-) - จานนี้เป็น american clam ผัดกับพริกแห้ง กับซอสที่เฉพาะตัวของร้าน  - รสชาติ เผ็ดแบบฝรั่ง กลิ่นเครื่องเทศไม่ฉุนมากนัก เนื้อหอยใช้ได้ค่ะ เหมือนหอยลายแต่ว่าตัวใหญ่ดี เนื้อจะค่อนข้างเป็นเอ็นๆกว่าหอยจากบ้านเรา 

Uni-Ara-Squid ink Fettuccine (450-) -พาสต้าไข่หอยแม่นออร์แกนนิค ดูพิเศษดี  เป็นพาสต้าเส้นหมึกแบบ - ร้านทำเอง  ผัดกับซอสทำเองจากทานร้าน มีไข่หอยเม่นวางด้านบน  

Snow Crab Linguine (420-) - พาสต้าปูหิมะ เส้นทำเอง กับซอสสูตรของร้าน  

Sliders - Mini Burger 3 ไส้ - Oyster, Crab and Shrimp  - ไส้เบอร์เก้อ มาเยอะดีค่ะ รสชาติใช้ได้ แต่ขนมปังถ่านนี่ ส่วนตัวรู้สึก่วาแข็งไปนิดค่ะ 

Side dishes -  Corn on the CoBB,ข้าวโพดเนื้อแน่นดีค่ะ ฝักใหญ่  (อวบอ้วน เหมือนของ Golden place) , Baked spinach - มาจานใหญ่ดูคุ้มดี ชีสโรยหน้าออกเค็มๆดี ผักขมเยอะดี ทำออกมาเหลวๆ ไม่ข้นจนมันมาก จานนี้ชอบค่ะ

โดยรวมเป็นร้านที่น่ามาลองค่ะ มี Set lunch หลายเมนู  วัตถุดิบใช้ของดีค่ะ สำหรับรสชาติ ความคิดเห็นส่วนตัวแล้ว รู้สึกว่า เป็นพาสต้าแบบ new England  ข้นเข้มด้วย ครีม เนย ที่ไม่เน้นความหอมของเครื่องเทศหรือน้ำมันมะกอก ได้ฟิลแบบอเมริกันจ๋าดี เหมือนนั่งทานอยู่ใน Quincy market  ซึ่งไม่ค่อยถูกปากสำหรับ american pasta แบบนี้เท่าไรค่ะ เส้นที่ร้านทำเอง-ยังรู้สึกว่าแข็งไปนิด น่าจะทำได้นุ่มๆกว่านี้ แต่ Set lunch มี side dish เป็นตัวเลือกทำให้ดูคุ้มราคาไปเลยสำหรับบางเซ็ด เป็น Set lunch ที่น่ามาลองค่ะ คนชอบอาหารรสชาติแบบฝรั่งหรือสไตล์ new England น่ามาลองค่ะ  



